**Партија 2**

**МОДЕЛ УГОВОРА**

**о набавци добара:**

**Семе пшенице за јесењу сетву за потребе економије у Сомбору за 2022. годину**

Закључен између:

РС/МО/Војне установе „Дедиње“

са седиштем у Београду, ул. Батајнички друм бб,

ПИБ: 108341454; Матични број: 17864955

Број рачуна: 840-1188664-50, код НБС – УЗТ

Мејл: office@vudedinje.com

кога заступа по овлашћењу министра одбране ЦЛ мастер Александар Радибратовић,

(у даљем тексту: **Наручилац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

матични број: \_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_,

бр. рачуна \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

тел.\_\_\_\_\_\_\_\_\_\_\_fax::\_\_\_\_\_\_\_\_\_\_\_\_\_\_

(у даљем тексту: извршилац), с друге стране

Основ уговора: ЈН Број: 0041/2022

Број и датум одлуке о додели уговора: 757-\_\_\_\_\_\_\_

Понуда изабраног понуђача бр. \_\_\_\_\_\_\_\_\_ од \_\_\_\_\_\_\_\_\_\_\_2022. године

Члан 1.

Предмет овог уговора је набавка добара: Семе пшенице за јесењу сетву, за потребе економије у Сомбору ВУ „Дедиње“ Београд за 2022. годину, (у даљем тексту: добра).

Количине и цене добара из става 1. овог члана, утврђене су у спецификацији, у чл. 2. став 1. овог уговора, а према усвојенoj Понуди Понуђача која је код наручиоца заведена под бр. 757-\_\_\_ од \_\_\_\_\_.2022. годинe (у даљем тексту: Понуда).

Период испоруке добара је пет дана од дана закључења уговора, оквирно од 20.10. до 25.10.2022. године.

Члан 2.

Уговорне стране прихватају јединичне цене које су дате у Понуди, а које су наведене у следећој спецификацији

|  |  |  |  |  |  |
| --- | --- | --- | --- | --- | --- |
| **РБ** | **НАЗИВ** | **ЈЕД. МЕРЕ** | **КОЛИЧ.** | **ЦЕНА ПО ЈЕД. МЕРЕ БЕЗ ПДВ-а** | **УКУПНА ЦЕНА БЕЗ ПДВ-а** |
| 1. | 2. | 3. | 4. | 5. | 6. |
| 1. | Сорта KWS Solehio или одговарајућа | кг | 7.440 |  |  |
| 2. | Сорта Osmose или одговарајућа | кг | 7.440 |  |  |
| 3. | Сорта Singenta Pibrac или одговарајућа | кг | 7.680 |  |  |

Укупна вредност добара износи \_\_\_\_\_\_\_\_\_\_\_\_\_\_\_\_ РСД без обрачунатог ПДВ-а, односно *\_\_\_\_\_\_\_\_\_\_\_\_\_\_\_\_\_\_\_\_* РСД са обрачунатим ПДВ-ом*.*

У уговорену цену улазе укупни трошкови понуђача и цена према наручиоцу је коначна, fco Економија Сомбор, по Спецификацији са ценовником из чл. 2 став 1. овог уговора.

Члан 3.

Испоручена добра морају бити у складу са свим важећим прописима који регулишу производњу и промет семена пшенице на територији Републике Србије.

Члан 4.

Испоручена добра морају бити упакована у амбалажу, која је неповратна.

Амбалажом се мора обезбедити заштита добара у промету.

Материјал који се употребљава за паковање добара мора бити чист и не сме проузроковати промену својстава добара, нити на њих преносити материје штетне за људско здравље.

Једно паковање добара мора да садржи једну категорију истих.

Приликом стављања добара у амбалажу за паковање, треба водити рачуна да квалитет добара на видљивој површини одговара квалитету целе масе упакованих добара.

На амбалажи је обавезна декларација на српском језику.

Члан 5.

Извршилац се обавезује да ће добра, за све време реализације уговора, испоручивати у складу са писаним захтевима наручиоца за испоруку, у погледу врсте, количине, динамике.

Извршилац се обавезује да испоруку добара изврши у року 3 дана од дана пријема захтева за испоруку.

Испорука се врши у термину по договору наручиоца и извршиоца.

Место испоруке је магацински простор на војној економији Сомбор.

Као дан испоруке сматра се пријем добара у магацински простор наручиоца, што се доказује отпремницом потписаном и оверененом од стране извршиоца и лица које одреди наручилац према важећим прописима и наређењима.

У случају непоштовања уговорене динамике испоруке, из става 1, 2. и 3. овог члана, извршилац се обавезује да за сваки дан закашњења плати наручиоцу износ од 2 ‰ (промила) од укупне уговорене вредности из члана 2. став 2. овог уговора, с тим да укупан износ уговорне казне не може прећи 5% од укупне уговорене вредности из члана 2. став 2. овог уговора.

Наручилац је овлашћен да пун износ штете настале због неизвршене испоруке или због кашњења извршиоца са испоруком, наплати из средства финансијског обезбеђења, (менице), за добро извршење посла.

Члан 6.

Наручилац задржава право да врши квантитативну и квалитативну контролу испоручених добара, за све време реализације Уговора.

Квантитативну и квалитативну контролу Наручилац ће вршити у складу са важећом законском регулативом и подзаконским актима.

О свакој извршеној квантитативној и квалитативној контроли биће сачињен комисијски записник.

Члан 7.

Утврђивање количине-квантитативни пријем, врши се бројањем, мерењем и појединачним прегледом сваког паковања.

Уколико су испоручена добра уговорене количине и квалитета, потписује се Записник о примопредаји.

Уколико представник наручиоца, приликом квантитативног и квалитативног пријема, утврди да испоручена добра нису уговорене количине и квалитета, овлашћен је да одбије пријем добара, уз обавезу да одмах, писменим путем, обавести извршиоца и захтева нову испоруку добара уговорене количине и квалитета.

Евентуалне неусаглашености у погледу количине, неисправности, оштећења и других недостатака по записницима о примопредаји, извршилац ће решавати непосредно са наручиоцем.

Уколико извршилац не изврши испоруку добара у складу са одредбама овог уговора, наручилац може отказати уговор, и овлашћен је да пун износ штете настале због неизвршених испорука наплати из средства финансијског обезбеђења, (менице), за добро извршење посла.

Члан 8.

Уколико извршилац не изврши испоруку добара у складу са одредбама овог уговора, наручилац има право да му затражи исплату уговорне казне.

Наплату уговорне казне врши наручилац, одбијањем од рачуна приликом месечне исплате регулисане члановима 2. и 3. овог уговора.

Уговорна казна не може бити већа од 10% од укупне вредности уговора без ПДВ-а.

Члан 9.

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

- 1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

Члан 10.

Наручилац се обавезује да износ у складу са чланом 2. Уговора, плаћа сукцесивно у законском року од \_\_\_\_\_\_\_\_ дана (најмање 15 дана), од дана испостављене оригиналне и оверене фактуре и отпремнице, потписане и оверене од стране Продавца, а након сваке извршене појединачне испоруке, на рачун Продавца број \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_.

Члан 11.

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, наручилац задржава право да изврши надокнаду настале штете из средстава финансијског обезбеђења (менице).

Члан 12.

Промене Уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс Уговора.

Члан 13.

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

Члан 14.

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

Члан 15.

Овај уговор сачињен је у 4 истоветних примерака који имају снагу оригинала, од којих свака уговорна страна задржава по 2 примерка.

**НАРУЧИЛАЦ ИЗВРШИЛАЦ**

**ВОЈНА УСТАНОВА „ДЕДИЊЕ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПО ОВЛАШЋЕЊУ**

**МИНИСТРА ОДБРАНЕ (Потпис овлашћеног лица)**

**цивилно лице**

**мастер Александар Радибратовић**